Here is a page extracted from Wikipedia that may contain CSS, HTML, and a lot of unformatted text.

Title: Manzanera (Teruel)
Content: Este articlo tracta sobre Manzanera, municipio de Teruel. Pa atros emplegos se veiga Manzanera (desambigación).

Manzanera ye un municipio con de la provincia de Teruel, situau en la comarca de Gúdar-Chabalambre. La suya población ye de 512 habitants (2017), en una superficie de 168,7 km².

Cheografía 
La localidat de Manzanera se troba a l'este de la sierra de Chabalambre, a 996 m d'altaria sobre lo livel d'a mar. Lo río de Torrillas y lo río de los Olmos son dos ríos que desauguan las versants orientals d'esta sierra y complegan en lo termin municipal d'esta localidat formando lo río d'Albentosa, dito tamién río de Manzanera.

Mugas 
Lo suyo termin muga con Albentosa, Abechuela, Torrillas, La Puebla de Valverde, Sarrión en la provincia de Teruel y con Lo Toro en la provincia de Castellón.

Historia 
Fue reconquiesta en l'anyo 1202 por Berenguer III d'Entenza, que la recibió en sinyoría. Teresa d'Entenza, zaguera succesora de la familia Entenza la aportó a lo Reyal Patrimonio en l'anyo 1327 por lo matrimonio con lo rei Alifonso IV d'Aragón. Dende zaguers de lo sieglo XIV estió cabeza de la sinyoría de los Ladrón de Villanueva, dimpués vizcontes de Chelva. En 1479 fue atacada por Ximén d'Urreya. Carlos I cedió Manzanera a lo duque de Calabria, que yera casato con Chermana de Foix, la viuda de Ferrando lo Catolico.

Toponimia 
Sale en los fueros de Valencia como Maçanera (sieglo XIII), d'acuerdo con l'aragonés mazana. En la versión latina, en latín, talment de 1249 s'escribe Almazaneram, pero en la versión en catalán, mes recient y talment anterior a 1261, s'escribe Maçanera.

Agustín Ubieto Arteta da noticia d'un toponimo medieval Manzaneta que dandaleya si relacionar con Manzanera.

Tot y que lo nombre vien de l'aragonés, y este aragonesismo se troba en muitos lugars de Teruel, en Manzanera no s'emplega huei y se diz manzano.

Demografía

Administración

Reparto de concellers

Alcaldes

Molimentos 
Castiello de Manzanera, en lo cabalto de lo lugar, escachau. Encara se i pueden reconoixer la torre de l'homenache y un cubo redondiau. Feba part de la muralla de la villa, que encara conserva dos puertas, una d'ellas con dos torres rectangulars.
 Portal d'abaixo.
 Portal d'alto.
 Ilesia parroquial d'o Salvador.
 Ermita d'a Virchen d'o Loreto.
 Museu Etnolochico.

Fiestas 
 Lo Salvador, 6 d'agosto.

Personalidaz naixitas de Manzanera 
 Martín d'Aldehuela (1729 – 1802), arquitecto.

Referencias

Vinclos externos
  www.Manzanera.org.